**ინფორმაცია სამხედრო გაწვევისა და რეგისტრაციის შესახებ**

საქართველოს კონსტიტუციის შესაბამისად საქართველოს დაცვა სამხედრო ვალდებულების მოხდა საამისო უნარის მქონე ყველა მოქალაქის მოვალეობაა. სამხედრო ვალდებულების მოხდის ფორმა განისაზღვრება კანონით (საქართველოს კანონი სამხედრო ვალდებულებისა და სამხედრო სამსახურის შესახებ) სამხედრო ვალდებულება ითვალისწინებს: ა) სამხედრო აღრიცხვას. ბ) სამხედრო სამსახურისთვის მომზადებას. გ )სამხედრო სამსახურს. დ) რეზერვს. სამხედრო სამსახურის გავლას ექვემდებარება 18-დან 27-წლამდე ასაკის პირი რომელიც იმყოფება ან ვალდებულია იმყოფებოდეს წვევამდელთა სამხედრო აღრიცხვაზე და არ აქვს სამხედრო სავალდებულო სამსახურში გაწვევისგან განთავისუფლების (საქ. კანონი მუხლი 29) ან გაწვევის გადავადების საფუძველი (მუხლი 30) . გამწვევი კომისია უფლებამოსილია „ არასამხედრო, ალტერნატიული შრომითი სამსახურის შესახებ“ საქართველოს კანონით გათვალისწინებულ შემთხვევაში და დადგენილი წესით მოქალაქის შესაბამისი განცხადების საფუძველზე გამოიტანოს დასკვნა. პირის სამხედრო სავალდებულო სამსახურში გაწვევის შესახებ გადაწყვეტილება მიღებული შეიძლება იქნეს მხოლოდ 18 წლის შესრულების შემდეგ. სამხედრო სავალდებულო სამსახური შეიძლება მოხდილი იქნეს საკონტრაქტო სამსახურის ან საკონტრაქტო (პროფესიული) სამხედრო სამსახურის სახითაც, სადაც ჩარიცხვა ხდება შესაბამისი შერჩევისა და მოთხოვნების დაკმაყოფილების შემდეგ. ვადიანი სამხედრო სამსახურის ვადა შეადგენს 12 თვეს. სამხედრო ვალდებულების მოსახდელად წვევამდელის სამხედრო სამსახურში გაწვევა ხდება წელიწადში ორჯერ - გაზაფხულსა და შემოდგომაზე, საქართველოს მთავრობის დადგენილების საფუძველზე.

2022 წლის საგაზაფხულო გაწვევა განხორციელდა 2022 წლის პირველი თებერვლიდან 2022 წლის 30 ივნისამდე. ცაგერის მუნიციპალიტეტში 2022 წლის 30 ივნისის მდგომარეობით სამხედრო აღრიცხვაზე იმყოფებოდა 394 წვევამდელი, კანონის 30-ე მუხლით გადავადებით სარგებლობდა 234 წვევამდელი, არ მოხერხდა დაუწყება 26 წვევამდელის, ექვემდებარებოდა გამოცხადებას 129 წვევამდელი. სამხედრო სავალდებულო სამსახურში მოქალაქეთა 2022 წლის საგაზაფხულო გაწვევის პერიოდში გასაწვევ წვევამდელთა რაოდენობა განისაზღვრა 11 წვევამდელით.

2022 წლის საშემოდგომო გაწვევა განხორციელდა 2022 წლის 3 აგვისტოდან 31 დეკემბრამდე. 2022 წლის 25 დეკემბრის მდგომარეობით სამხედრო აღრიცხვაზე იმყოფებოდა 373 წვევამდელი. კანონის 30-ე მუხლით გადავადებით სარგებლობდა 145 წვევამდელი, არ მოხერხდა დაურწყება 39 წვევამდელის, გათავისუფლდა გაწვევისგან (მუხ29) 7 წვევამდელი. პირობითი მსჯავრდებული 1. ექვემდებარებოდა გამოძახებას 181 წვევამდელი. გასაწვევ წვევამდელთა რაოდენობა განისაზღვრა 10 წვევამდელით.

პირველად სამხედრო აღრიცხვაზე აყვანას ექვემდებარებიან 17 წლის მოქალაქეები, მათი რეგისტრაციის ადგილის მიხედვით, ხოლო იმ პირის სამხედრო აღრიცხვა რომელსაც არ აქვს რეგისტრაციის ადგილი ფაქტობრივი საცხოვრებელი ადგილის მიხედვით, 2021 წლის აპრილის თვეში ჩატარებული იქნა 2005 წელში დაბადებული ჭაბუკების აღრიცხვა, აღრიცხვაზე აყვანილი იქნა 34 ჭაბუკი. საქართველოს მთავრობის 2018 წლის 29 მაისის N276 დადგენილების საფუძველზე ზღვრული ასაკის შესრულების გამო 1995 წელს დაბადებული 66 წვევამდელი ჩაირიცხა რეზერვში.